ଆଡେନୋମାୟୋସିସ

ଆଡେନୋମାୟୋସିସ ହେଉଛି ଗର୍ଭାଶୟର ଭିତର ଆବରଣର ଗର୍ଭାଶୟ କାନ୍ଥ ଭିତରକୁ ବୃଦ୍ଧି । ଲକ୍ଷଣଗୁଡ଼ିକ ପ୍ରାୟତଃ ଯନ୍ତ୍ରଣାଦାୟକ ଏବଂ ଅଧିକ ଋତୁସ୍ରାବ ହୁଏ କିନ୍ତୁ କେତେକଙ୍କର କୌଣସି ଲକ୍ଷଣ ପ୍ରକାଶ ପାଏନାହିଁ ।  ଅନ୍ୟାନ୍ୟ ଲକ୍ଷଣ ମଧ୍ୟରେ କ୍ରନିକ ପେଲଭିକ୍ ଯନ୍ତ୍ରଣା ଏବଂ ଯୌନ ସମ୍ପର୍କ ସମୟରେ ଯନ୍ତ୍ରଣା ହୋଇପାରେ । ରୋଗ ଜଟିଳ ହେଲେ  ଅନୁର୍ବରତା ଅନ୍ତର୍ଭୁକ୍ତ ହୋଇପାରେ ଏବଂ ଏହା ପ୍ରାୟ ଏଣ୍ଡୋମେଟ୍ରିଓସିସ ସହିତ ଜଡିତ ଥାଏ ।

ଏହାର କାରଣ ଅସ୍ପଷ୍ଟ ରହିଛି।  ବିପଦ କାରକଗୁଡ଼ିକ ମଧ୍ୟରେ ମେଦବହୁଳତା, ଜନ୍ମ ନିୟନ୍ତ୍ରଣ ବଟିକା, ସିଜରିଆନ ସେକସନ, ପୂର୍ବ ଗର୍ଭଧାରଣ, ଏବଂ ବିସ୍ତାର ଏବଂ କ୍ୟୁରେଟେଜ୍ ଅନ୍ତର୍ଭୁକ୍ତ ହୋଇପାରେ । ଅନ୍ତର୍ନିହିତ କାର୍ଯ୍ୟବିଧିରେ ଗର୍ଭାଶୟ କିମ୍ବା ମଲେରିଆନ୍ ତନ୍ତୁ ଭିତରର ଆଘାତ ଏବଂ ମରାମତି ଜଡ଼ିତ ହୋଇପାରେ । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ଅଲଟ୍ରାସାଉଣ୍ଡ, ଏମଆରଆଇ କିମ୍ବା ବାୟୋପ୍ସିଦ୍ୱାରା ନିଶ୍ଚିତ କରାଯାଏ ।  ଗର୍ଭାଶୟର ଏକ ଛୋଟ କିମ୍ବା ବଡ଼ କ୍ଷେତ୍ର ଜଡିତ ହୋଇପାରେ । ଏଥିରେ ଗର୍ଭାଶୟ ବୃଦ୍ଧି ପାଇଥାଏ; ଯଦିଓ ଏହା କର୍କଟ ରୋଗ ନୁହେଁ । 

ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରି, ଜନ୍ମ ନିୟନ୍ତ୍ରଣ ବଟିକା, ଏକ ଆଇୟୁଡି ଉଇଥ ପ୍ରୋଜେସ୍ଟେରନ, କିମ୍ବା ଡାନାଜୋଲ ଔଷଧ ଦେଇ ଏହାର ଲକ୍ଷଣ ଉପଶମ ହୋଇପାରେ । ବିକଳ୍ପ ପ୍ରଣାଳୀଗୁଡ଼ିକ ମଧ୍ୟରେ ଗର୍ଭାଶୟ ଧମନୀ ଏମ୍ବୋଲାଇଜେସନ୍, ଏଣ୍ଡୋମେଟ୍ରିଆଲ୍ ଆବ୍ଲାସନ୍ ଏବଂ ମାୟୋମେକ୍ଟୋମି କରାଯାଇପାରେ । ଯେଉଁମାନେ ଅଧିକ ସନ୍ତାନ ଚାହୁଁ ନାହାଁନ୍ତି, ସେମାନଙ୍କର ଗର୍ଭାଶୟର ଅସ୍ତ୍ରୋପଚାର ଅପସାରଣ କରାଯାଇପାରେ ।

ଆଡେନୋମାୟୋସିସ ୨୦ରୁ ୩୫% ମହିଳାଙ୍କୁ ପ୍ରଭାବିତ କରୁଥିବା ଆକଳନ କରାଯାଇଛି । ଏହା ସାଧାରଣତଃ ପ୍ରଜନନ ବୟସରେ ଦେଖାଯାଏ ଓ ୪୦ ଦଶକରେ ରୋଗ ନିର୍ଣ୍ଣୟ କରାଯାଏ ।  ଜର୍ମାନ ପାଥୋଲୋଜିଷ୍ଟ କାର୍ଲ ଭନ୍ ରୋକିଟାନସ୍କି ପ୍ରଥମେ ୧୯୮୦ ମସିହାରେ ଏହି ଅବସ୍ଥା ବିଷୟରେ ବର୍ଣ୍ଣନା କରିଥିଲେ । ଏହି ଶବ୍ଦଟିର "ଆଡେନୋସ୍"ର ଅର୍ଥ ହେଉଛି "ଗ୍ରନ୍ଥି", "ମାୟୋ" ଅର୍ଥାତ୍ ମାଂସପେଶୀ ଏବଂ "ଓସିସ୍" ଅର୍ଥାତ୍ ଅବସ୍ଥା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki